קטין שהשתמש באבוקה באימון הפועל הורחק מהמגרשים - כאן דרום - אשקלון
האוהדים באימון הפתיחה עם אבוקה. צילום: גייל מיכאלי.
קטין שהשתמש באבוקה באימון הפועל הורחק מהמגרשים
במשך חודש וחצי ניסתה המשטרה לאתר אותו ורק אתמול עלה בידה. הקטין נחקר ושוחרר. בעוד חודש יוכל לחזור למגרשי הספורט
פורסם בתאריך: 10.12.17 13:21
חקירת סמויה של המשטרה שנערכה ביחידה למניעת אלימות בספורט, הביאה לאיתורו של קטין, 13, אשר עשה שימוש באבוקה פירוטכנית לפני חודש במהלך אימון קבוצת הפועל אשקלון.
הקטין אותר לקראת סוף השבוע האחרון והועבר לחקירה בתחנת המשטרה. בסיום חקירתו שוחרר בתנאי הרחקה למשך 30 ימים ממגרשי הספורט.
"אנו נמשיך במניעה ובטיפול נחוש כנגד אלו שיבחרו לסכן את הציבור במגרשי הספורט" מסרו היום במשטרת אשקלון "אנו נפעל באופן גלוי וסמוי כנגד כל גילוי אלימות במגרשי הספורט ומחוצה להם למען האזרח הנורמטיבי שמגיע למקום ליהנות בסביבה נטולת אלימות וסכנות".
שלומי לוי, דובר הפועל אשקלון מסר בתגובה: ״מועדון הפועל אשקלון מגנה כל תופעת אלימות באצטדיונים ומחוצה להם. אנו נמשיך ונשתף פעולה עם גורמי האכיפה השונים, לרבות משטרת ישראל, על מנת לעקור מהשורש כל סוג של אלימות בספורט ובכלל. מועדון הפועל אשקלון, בקדנציה הנוכחית, חרט על דגלו להילחם בהתנהגויות אנטי חברתיות, אלימות, עבריינות ופשיעה ואף עורך פעילויות למניעת אלימות וגילויי גזענות בקרב אוהדי הקבוצה לכל אורך העונה״.